Metodický list k vyučovaciemu bloku- Projekt Hovorme o jedle

	Vyučovacia hodina
	Prírodoveda, Slovenský jazyk a literatúra,Výtvarná výchova

2- hodinový blok – 90 min.

	Ročník
	 3. ročník ZŠ 

	Meno vyučujúceho
	Natália Theiszová

	Typ vyučovacej hodiny
	Kombinovaná hodina

	Téma:
	Slovenské mlieko – naše biele zlato

	Vzdelávacie ciele
	1. Počúvať s porozumením

2. triediť  získané informácie

3. rozširovať slovnú zásobu aktívnou prácou s menej známymi slovami 
4. rozvíjať slovnú zásobu

5. aktivizovať žiakov k práci a podporiť ich vzájomnú spoluprácu

	Formy práce na hodine
	samostatná práca, skupinová práca

	Kľúčové kompetencie
	rozvoj komunikačných schopností, sociálnych a učebných kompetencií

	Pomôcky
	 Interaktívna tabuľa, CD Cesta mlieka, mlieko, rôzne druhy mliečnych výrobkov, poháre,  taniere, letáky

	Priebeh vyučovacej hodiny
	1.  Motivácia.  Oboznámenie s cieľom vyučovacieho bloku

2. Aktivizácia vedomosti. Tvorba pojmovej mapy MLIEČNE  VÝROBKY

3. Prezentácia o výrobe mliečnych výrobkov
4. Ochutnávka mlieka a mliečnych výrobkov
5. Príprava zábavnej obrázkovej desiatej

6.Prieskum trhu – hľadáme mliečne výrobky

7. Exkurzia do miestneho obchodu potravín 
6. Potravinová pyramída

8. Vyhodnotenie práce.  Ukončenie tematického bloku


Štruktúra vyučovacieho bloku

1.  Motivácia. Oboznámenie s cieľom vyučovacieho bloku
Motivácia vychádzala z poznatkov žiakov z exkurzie na poľnohospodárske  družstvo v našej obci, návštevy kravína a rozprávania pracovníčok o ich povolaní. 
2. Aktivizácia vedomosti. Tvorba pojmovej mapy MLIEČNE  VÝROBKY
Žiakov sme vyzvali, aby vytvorili pojmovú mapu MLIEČNE  VÝROBKY na základe vlastných vedomosti. 

3. Prezentácia o výrobe mliečnych výrobkov
Žiaci prostredníctvom zaujímavej a zábavnej prezentácie (CD Cesta mlieka), ktorou sprevádza kravička Elička sa dozvedeli kam putuje mlieko a aké výrobky sa dajú s neho spraviť. Informačný materiál bol pripravený v spolupráci so Slovenským zväzom prvovýrobcov mlieka a Slovenského mliekarenského zväzu. Svoje získané vedomosti žiaci si mohli overiť aj v zábavnom teste. Následne žiaci doplnili vytvorenú pojmovú mapu ďalšími mliečnymi výrobkami. 
4.  Ochutnávka mlieka a mliečnych výrobkov
 Nasledovalo ochutnávanie rôznych druhov mliečnych výrobkov. Žiakom chutilo aj ochutené acidofilné mlieko, kefírový nápoj, jogurtya samozrejme šľahačka.
5. Príprava zábavnej obrázkovej desiatej
Žiaci z mliečnych výrobkov vytvárali obrázkové chlebíky podľa vlastnej fantázie. Tak nám vznikli autíčka, mačičky, klauni atď. Následne ich ponúkli svojim spolužiakom na desiatovú prestávku.

6. Prieskum trhu – hľadáme mliečne výrobky 
V tejto časti tematického bloku žiaci v letákoch vyhľadávali mlieko a mliečne výrobky. Robili prieskum trhu, aké druhy mliečnych výrobkov môžeme kúpiť u nás v obchodných reťazcoch.

     7. Exkurzia do miestneho obchodu potravín 
Na záver sme sa vybrali na exkurziu do miestneho obchodu s potravinami. Pani predavačka nám porozprávala kde skladujú mlieko a mliečne výrobky, ukázala ako si musíme aj kontrolovať dátum spotreby. Počas exkurzie v obchode sme si kúpili mlieko, ktoré nám odporučila pani predavačka. Mlieko pochádza z mliekarne vyrobené v neďalekej obci. 
8. Vyhodnotenie práce.  Ukončenie tematického bloku 
Na záver dňa sme ochutnali mlieko kúpené v miestnom obchode. Nasledovalo vyhodnotenie denných aktivít, pochvala všetkých žiakov a ukončenie vyučovacieho bloku. 

